CELEX: 32002R1185
Language: sk
Date: 2002-07-01 00:00:00
Title: Nariadenie Komisie (ES) č. 1185/2002 z 1. júla 2002, ktorým sa mení a dopĺňa zoznam príslušných súdov v prílohe I k nariadeniu Rady (ES) č. 1347/2000 z 29. mája 2000 o súdnej právomoci a uznávaní a vykonávaní súdnych rozhodnutí v manželských veciach a vo veciach rodičovskej zodpovednosti oboch manželov za ich deti

Dôležité právne oznámenie

|

32002R1185

Úradný vestník L 173 , 03/07/2002 S. 0003 - 0003

		Nariadenie Komisie (ES) č. 1185/2002z 1. júla 2002,ktorým sa mení a dopĺňa zoznam príslušných súdov v prílohe I k nariadeniu Rady (ES) č. 1347/2000 z 29. mája 2000 o súdnej právomoci a uznávaní a vykonávaní súdnych rozhodnutí v manželských veciach a vo veciach rodičovskej zodpovednosti oboch manželov za ich detiKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 1347/2000 z 29. mája 2000 o súdnej právomoci a uznávaní a vykonávaní súdnych rozhodnutí v manželských veciach a vo veciach rodičovskej zodpovednosti oboch manželov za ich deti [1] a najmä na jeho článok 44,keďže:(1) žiadosť o prehlásenie vykonateľnosti súdneho rozhodnutia o výkone rodičovskej zodpovednosti oboch manželov za ich deti sa podáva na súdoch uvedených v prílohe I nariadenia (ES) č. 1347/2000;(2) článok 44 nariadenia (ES) č. 1347/2000 stanovuje, že členské štáty by mali oboznámiť Komisiu s textami, ktoré menia a dopĺňajú zoznam súdov ustanovený v prílohe I;(3) Holandsko oboznámilo Komisiu so zmenou a doplnením zoznamu súdov ustanoveného v prílohe I; preto by sa podľa toho malo nariadenie Rady (ES) č. 1347/2000 zmeniť a doplniť,PRIJALA TOTO NARIADENIE:Článok 1Jedenásta zarážka prílohy I nariadenia (ES) č. 1347/2000 sa nahrádza týmto:"— v Holandsku, "voorzieningenrechter van de rechtbank"."Článok 2Toto nariadenie nadobudne účinnosť na siedmy deň nasledujúci po dni jeho uverejnenia v Úradnom vestníku Európskych spoločenstiev.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 1. júla 2002Za KomisiuAntónio Vitorinočlen Komisie[1] Ú. v. ES L 160, 30.6.2000, s. 19.--------------------------------------------------